CELEX: 32004D0653
Language: mt
Date: 2004-09-16 00:00:00
Title: Id-Deċiżjoni tal-kummissjoni tas- 16 ta' Settembru 2004 li temenda d-Deċiżjoni tal-Kummissjoni 2001/376/KE dwar id-dispaċċ ta' prodotti li jittieklu li ġejjin minn laħam u għadam imfarrak ta' origini mammifera u prodotti relatati mill-Portugall (innotifikata fid-dokument bin-numru C(2004) 3463) Test b'relevanza għaż-ŻEE.

12.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  134
               
            ID-DEĊIŻJONI TAL-KUMMISSJONI
      tas-16 ta' Settembru 2004
      li temenda d-Deċiżjoni tal-Kummissjoni 2001/376/KE dwar id-dispaċċ ta' prodotti li jittieklu li ġejjin minn laħam u għadam imfarrak ta' origini mammifera u prodotti relatati mill-Portugall
      (innotifikata fid-dokument bin-numru C(2004) 3463)
      (Test b'relevanza għaż-ŻEE)
      (2004/653/KE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jwaqqaf il-Komunità Ewropea,
      Wara li kkunsidrat id-Direttiva tal-Kunsill 89/662/KEE tal-11 ta' Diċembru 1989 dwar il-verifiki veterinarji fil-kummerċ intra-Komunitarju bil-ħsieb li s-suq intern ikun komplut (1), u l-aktar l-Artiklu 9(4) miġjub fiha,
      Wara li kkunsidrat id-Direttiva tal-Kunsill 90/425/KEE tas-26 ta' Ġunju 1990 dwar il-verifiki veterinarji u żootekniċi li jgħoddu għall-kummerċ intra-Komunitarju f'ċerti annimali ħajjin u prodotti bil-ħsieb li s-suq intern ikun komplut (2), u l-aktar l-Artiklu 10(4) miġjub fiha,
      Billi:
      
                  (1)
               
               
                  Id-Deċiżjoni tal-Kummissjoni 2001/376/KE tat-18 ta' April 2001 dwar il-miżuri li saru meħtieġa minħabba l-firxa ta' l-enċefalopatija sponġiformi fl-annimali bovini fil-Portugall u li timplementa skema ta' esportazzjoni bbażata fuq id-dati (3) fiha ċerti dispożizzjonijiet addottati biex ikun hemm ħarsien mill-enċefalopatija sponġiformi fl-annimali bovini (ESB) minħabba t-tifqigħa ta' dik il-marda fil-Portugall.
               
            
                  (2)
               
               
                  Dik id-Deċiżjoni tistabbilixxi regoli speċifiċi li kienu meħtieġa minħabba l-firxa ta' l-ESB fil-Portugall, inkluż il-projbizzjoni fuq id-dispaċċ ta' prodotti li jittieklu li ġejjin minn laħam imfarrak, prodotti li jittieklu li ġejjin minn għadam imfarrak u prodotti li jittieklu li ġejjin minn laħam u għadam imfarrak ta' oriġini mammifera, kif ukoll għalf għall-bhejjem u fertilizzanti li jkollhom dawn il-prodotti (“prodotti li jittieklu li ġejjin minn laħam u għadam imfarrak u prodotti relatati”) minn dak l-Istat Membru lejn Stati Membri oħra jew pajjiżi terzi.
               
            
                  (3)
               
               
                  Madankollu, id-Deċiżjoni 2001/376/KE tipprovdi li l-Portugall jista', taħt ċerti kundizzjonijiet, jawtorizza d-dispaċċ ta' prodotti li jittieklu li ġejjin minn laħam u għadam imfarrak u prodotti relatati lejn Stati Membri oħra li jkunu taw l-awtorizzazzjoni tagħhom.
               
            
                  (4)
               
               
                  Ir-Regolament (KE) Nru 1774/2002 tal-Parlament Ewropew u l-Kunsill tat-3 ta' Ottubru 2002, li jistabbilixxi r-regoli tas-saħħa dwar prodotti sekondarji ta' l-annimali li mhumiex maħsuba għall-konsum mill-bniedem (4), jistabbilixxi l-kundizzjonijiet għall-kategorizzazzjoni, il-ġbir, il-ġarr, id-disponiment, l-ipproċessar, l-użu u l-ħażna intermedja ta' prodotti sekondarji ta' l-annimali. Taħt dak ir-Regolament il-prodotti li jittieklu li ġejjin minn laħam u għadam imfarrak u oħrajn relatati li jkollhom materjal minn annimali suspetatti jew ikkonfermati li huma nfettati mill-ESB, jew minn annimali maqtula taħt miżura ta' qerda ta' l-ESB għandhom jitqiesu bħala skart, u għandu jsir disponiment minnhom bl-inċinerazzjoni jew il-ko-inċinerazzjoni f'impjant approvat ta' l-inċinerazzjoni jew il-ko-inċinerazzjoni.
               
            
                  (5)
               
               
                  Il-Portugall m'għandux kapaċità biżżejjed biex iwettaq l-inċinerazzjoni jew il-ko-inċinerazzjoni ta' prodotti li jittieklu li ġejjin minn laħam u għadam imfarrak u ta' prodotti relatati li jkunu ġejjin minn annimali suspettati jew ikkonfermati li huma nfettati bl-ESB, jew minn annimali maqtula taħt miżura ta' qerda ta' l-ESB. It-tiġmigħ ta' ħażniet ta' dak il-materjal jista' jkun ta' riskju għas-saħħa pubblika u ta' l-annimali.
               
            
                  (6)
               
               
                  Huwa meħtieġ li l-kundizzjonijiet li hemm fid-Deċiżjoni 2001/376/KE jiġu emendati għad-dispaċċ ta' prodotti li jittieklu li ġejjin minn laħam u għadam imfarrak u prodotti relatati mill-Portugall. Għalhekk, dik id-Deċiżjoni għandha tiġi emendata kif xieraq.
               
            
                  (7)
               
               
                  Il-miżuri li hemm f'din id-Deċiżjoni jaqblu ma' l-opinjoni tal-Kumitat Permanenti fuq il-Katina ta' l-Ikel u s-Saħħa ta' l-Annimali,
               
            ADOTTAT DIN ID-DEĊIŻJONI:
      Artikolu 1
      L-Anness II għad-Deċiżjoni 2001/376/KE qed jiġi emendat kif indikat fl-Anness għal din id-Deċiżjoni.
      Artikolu 2
      Din id-Deċiżjoni hija indirizzata lill-Istati Membri.
      
         Magħmula fi Brussell, fis-16 ta' Settembru 2004.
         
            
               Għall-Kummissjoni
            
            David BYRNE
            
               Membru tal-Kummissjoni
            
         
      
      
         (1)  ĠU L 395, tat-30.12.1989, p. 13. Direttiva kif emendata l-aħħar bir-Regolament (KE) Nru 806/2003 (ĠU L 122, is-16.5.2003, p. 1).
      
         (2)  ĠU L 224, tat-18.8.1990, p. 29. Direttiva kif emendata l-aħħar bid-Direttiva 2002/33/KE tal-Parlament Ewropew u l-Kunsill (ĠU L 315, tad-19.11.2002, p. 14).
      
         (3)  ĠU L 132, tal-15.5.2001, p. 17.
      
         (4)  ĠU L 273, ta' l-10.10.2002, p. 1. Regolament kif emendat l-aħħar bir-Regolament tal-Kummissjoni (KE) Nru 668/2004 (ĠU L 112, tad-19.4.2004, p. 1).
      
         ANNESS
         Il-Parti B ta' l-Anness II qed jinbidel b'dan li ġej:
         
            Test ta 'immaġni
            
               
                  ‘B. ĊERTIFIKAT UFFIĊJALI
               
               
                  għall-prodotti li jittieklu li ġejjin minn laħam imfarrak, prodotti li jittieklu li ġejjin minn għadam imfarrak u prodotti li jittieklu li ġejjin minn laħam u għadam imfarrak ta' oriġini mammifera, kif ukoll għalf għall-bhejjem u fertilizzanti li jkollhom dan il-materjal u li huma maħsuba għall-inċinerazzjoni jew il-ko-inċinerazzjoni.
               
               L-Istat Membru tad-Destinazzjoni:
               Nru. tar-Referenza taċ-ċertifikat uffiċjali:
               L-Istat Membru ta' l-Oriġini:
               Il-Ministeru Responsabbli:
               Id-Dipartiment li jiċċertifika:
               I. L-IDENTIFIKAZZJONI TAL-KUNSINNA
               Natura tal-pakketti:
               Numru ta' pakketti1:
               Piż nett:
               II. L-ORIĠINI TAL-KUNSINNA
               L-Indirizz ta' l-istabbiliment:
               III. ID-DESTINAZZJONI TAL-KUNSINNA
               L-iskart ta' l-annimal mammiferu se jintbagħat
               mill-:
               (il-post tat-tagħbija)
               lejn:
               (il-pajjiż u l-post tad-destinazzjoni)
               b'dan il-mezz ta' ġarr li ġej:
               Tip:
               Il-pjanċa tan-numru jew l-isem tal-bastiment:
               Nru tas-siġill:
               L-isem u l-indrizz tal-kunsinnatarju:
               L-isem u l-indrizz tal-destinatarju:
               
                  1 Jgħodd biss jekk mhux fi kwantitajiet kbar.
            
            Test ta 'immaġni
            
               
                  DIKJARAZZJONI
               
               Il-veterinarju uffiċjali hawn taħt iffirmat jiċċertifika li l-prodott deskritt hawn fuq fih laħam imfarrak f'biċċiet, għadam imfarrak f'biċċiet jew laħam u għadam imfarrak f'biċċiet ta' oriġini mammifera jew għalf għall-annimali jew fertilizzanti li fihom dan il-materjal, u li ma jistgħux jintużaw għal għanijiet oħra jekk mhux l-inċinerazzjoni jew il-ko-inċinerazzjoni2.
               Magħmul f' …………………………………….. , nhar
               (post) (data)
               ……………………………………………………
               Timbru3(firma tal-veterinarju uffiċjali)3
               
               ……………………………………………………….
               (isem b'ittri kbar, il-kwalifiki u t-titlu)’
               
                  2 Kif speċifikat fil-punt 2 (b) ta' l-Artikolu 4 tar-Regolament (KE) 1774/2002 tal-Parlament Ewropew u l-Kunsill tat-3 ta' Ottubru 2002 li jistabbilixxi r-regoli dwar prodotti sekondarji ta' l-annimali li mhumiex maħsuba għall-konsum mill-bniedem (ĠU L 273, l-10.10.2002, p. 1).
               
                  3 Il-firma u t-timbru għandhom ikunu b'kulur differenti minn dak ta' l-istampar.